LidanRubinov/Halacha-QA huggingface dataset:
שאלה: אל תרבה שיחה עם האשה ואורחות: האם יש מקור לכך שהמשנה באבות א, הגיעה לנושא אל תרבה מתוך הנושא של ריבוי אורחים, שמתוך שיהיו לו אורחים רבים עלול לדבר גם עם האורחות. או שיש לומר שכך המסלול הפשוט של הבנת המשנה. נ.ב. הנושא נצרך לי כנושא לימודי ולא על מנת לחפש היתרים או נושאים לחטט בהם ח"ו.
תשובה: לשואל הסבר זה מובא במדרש שמואל על מסכת אבות בשם האברבנאל, וזו לשונו: "סמך לזה 'ואל תרבה שיחה עם האישה', לפי שכבר יקרה שיבואו בכלל העניים והאורחים לביתו נשים עניות, ולכן הזהירו שלא ירבה שיחה עמהן.". נאמנה
שאלה: הילה או שירה: הרב, נולדה לנו בשעה טובה בת בערב שבת וילך, שבת שובה. מתלבטים מאוד בין הילה לשירה. אני מאוד רוצה הילה, אבל הבנתי שזה שם בעייתי. אשמח לעצתך.
תשובה: שני השמות מצוינים, שיהיה במזל טוב.
שאלה: בעיות חינוכיות בתלמוד תורה: אני רואה תופעה שלצערי היא ממש הפוכה ממה שצריך להיות אני רואה ילדים שהיו בתלמודי תורה ודווקא הם יוצאים לתרבות רעה ויורדים ברוחניות שלהם ומי שסיים בית ספר ממ ד תורני הוא יותר בדרך של תורה. אני לא מכליל ויכול להיות שיש מקומות אחרים, אבל איפה שאני לומד אני רואה את המצב הזה שרק רבע בערך מגומרי הת ת יוצאים חזקים והשאר לא. איך אפשר להסביר זאת??
תשובה: ישנם הורים ששולחים את ילדיהם בלי שמסבירים את חשיבות לימוד התורה, והלדים מרגישים שהם לומדים בכפיה ומחכים להזדמנות לצאת מזה ובבית אין הם מקבלים מספיק אהבת תורה. לעטמתם יש ילדים שאינם בתלמוד תורה אבל יש להם נטיה טבעית אל הקודש. בכל אופן ברור שאין בזה לפסול בזה את תלמודי התורה וברור שאם ילדים יקבלו אהבת תורה וגם ילמדו בתלמודי תורה הם עתידים להיות ברכה גדולה לישראל.
שאלה: עליה לתורה בבית כנסת רפורמי: חזרתי בתשובה לפני שנה, ונזכרתי שלפני כ-20 שנה כשעליתי לתורה בגיל בר-מצוה זה נעשה בבית כנסת רפורמי בכפר שמריהו. ובגלל שזה היה בית כנסת רפורמי אני לא בטוח אם העליה לתורה שעשיתי היא כשרה. באותו זמן אני זוכר שלא היה לי כוונה ללכת במיוחד לבית כנסת רפורמה, אלא שהלכתי לאן שלקחו אותי. השאלה שלי, אם העליה שלי לתורה תפס, או שעליי לעשות משהו בכדי לתקן?
תשובה: שמחתי מאוד לקבל את מכתבך, לקרוא על החזרה בתשובה שלך ואברך אותך שתזכה להמשך דרך נפלאה של התעלות והתקדמות, ושל המון המון שמחה. אני מאוד מאמין לך שהעליה לתורה שלך בבית כנסת רפורמי לא הייתה מתוך חיבור לרפורמים, אלא שאז לא הבנת את המשמעות של הדברים והדברים לא היו לך משמעותיים. אך היום אתה נמצא במקום אחר. היום אתה מבין כמה החזרה בתשובה האמיתית גורמת לשינוי מהותי באדם, מובילה אותו למקום אחר, לרמה אחרת. חשוב מאוד לדעת שלפי ההלכה אין לך חיוב להשלים את העליה לתורה שהייתה אז, אך יחד עם זה לפעמים נכון כחלק מהתיקון של העבר, להשלים את התמונה, את הפאזל של העבר, להרים אותו למקום אחר, למקום של תיקון ושל בניה. עליה לתורה של מעין בר מצווה היא מדרגה מיוחדת, ונותנת המון תחושה טובה, המון התעלות וחיבור. יש בזה מעין סגירת מעגל שהרבה עושים ונותן להם המון. כמובן שזו החלטה אישית שלך, שהרי זה לא חיוב, אלא משהו מומלץ, ואם אתה מרגיש שהדבר עלול לפגוע בתחושה שלך, עלול לגרום לך לתחושות לא טובות, עדיף שלא לעשות זאת. אם תרצה אשמח להיות בקשר, לכוון בהמשך הדרך שלך, לחזק, לקשר למסגרות חדשות, לדברים שיתנו לך פתח להמשך ההתקדמות שלך. שתהיה לך המון המון הצלחה הרב יצחק גרינבלט.
שאלה: עוד בענין הריגת עקרב: איני מבין את מה שהשיב הרב ליאור שליט"א שאם העקרב מפריע אפשר להרוג אותו, שבסימן שט"ז סעיף י מפורש שחיה ורמש שאינם ממיתים אך נושכים ומכאיבים, אם רצים אחריו מותר להרגם (מבאר המ"ב דאיכא חשש סכנתא), ואם אין רצים אחריו מותר לדורסם לפי תומו. וכל זה לא נזכר בתשובת הרב. זאת ועוד, הקביעה שעקרב שחור אינה מסוכנת איננה פשוטה, וחיפוש בגוגל מעלה זאת. השאלה נשאלה בהמשך לשאלה "הריגת מזיקים בשבת"
תשובה: אם אתה מפחד ממנו מותר להרוג אותו כי זה מלאכה שאינה צריכה לגופה ובמקום צער לא גזרו רבנן (כמו רצים אחריו).
שאלה: אתרוגי שביעית: האם אתרוגים סגורים במחירים שונים לפי ההידור הנמכרים מטעם אוצר בי"ד הם ר?הרי כשמו"צ ממיין אותם אין לו הוצאה יותר גדולה במיונם כדי שהמחיר יעלה כפול? השאלה נשאלה בהמשך לשאלה "אתרוג במוצאי שביעית"
תשובה: הבדלי המחירים תלוי בניקיון המעיד על השקעה רבה יותר בגידול לא במיון וכן אם הושקעו חומרים ועבודה רבה יותר בפטמים
שאלה: אשת יפת תואר: אינני מצליחה להבין את עניין אונס אשה יפה במלחמה. מדובר באונס למרות שיש פוסקים האומרים שקודם יקחנה לביתו ורק אחרי תהליך ההתבלות וגיורה יבוא אליה,כי זה לא יהיה מרצונה ועכ הכאתוב משתמש בתיאורתחת אשר עיניתה" שתמיד המילה עינוי מופיעה בהקשר אונס קשה לי להבין איך זה שכל ימיו נאסר על הגבר לגרות את ייצרו בכל דרך, אבל אונס פתאום מותר. זה נשמע פוגעני יותר הן לנפש היהודי והן לאשה. ההתמודדות עם אוננות יכולה להיות קשה עד בלתי אפשרית לגבר המצוי החל מגיל צעיר הרבה יותר מהדחף לכפות את עצמו על גויה במלחמה ולמרות זה זה הותר אני יודעת שנשים בעבר השתמשו במיניות שלהן עמ לפתות את החיילים ולהרפות ידיהם במלחמה אז למה לא פשוט להרוג אותה כי מדובר בסכנת נפשות ואז ממילא הוא לא ימשף לגוויה מדממת וכן הרמבם ופוסקים רבים התירו אונס עוד לפני השלבים של לקיחתה הביתה וכו איך יהודי יכול לחזור ממלחמה לאשתו היהודיה ולהמשיך לקיים אורח חיים דתי וקדוש אחרי שאנס איזה גויה כי היתה מושכת??? ויש גם את הסיפור על ר עמרם חסדאי הצדיק במיוחד בענייני עריות שבחרו לשכן אצלו בגג שבויות בדיעה שרק אצלו הן יהו בטוחות(מה זה מראה? שכל עמ"י היה רץ לחטוף את השלל? ולכן היה צריך לשמור עליהם?)ולא מדובר פה בשעת מלחמה בבקשה אני לא רוצה לקרוא תשובה שתראה שאצל עמים אחרים השבויות מסכנות הרבה יותר.אין לי ציפייה מהגויים ובהשוואה אליהם,הכלב של השכנים שלי יותר מוסרי מראש
תשובה: לשואלת דין "אשת יפת תואר" הוא דין חריג שנוגע למציאות בלתי שגרתית, מציאות בה חייל נמצא בסערת הקרב מרוחק מביתו ובמצב נפשי בלתי שגרתי. כמובן אין כאן עניין אידיאלי, "לא דברה תורה אלא כנגד היצר הרע" (קדושין כא ע"ב). ולכן אין כאן הפקרות, כמו כל צבא שכובש ואונס. שעת מלחמה היא שעה קשה, שעה בה נוצר חיכוך בין הלוחמים להשפעתן הזרה של האומות, חיכוך זה עלול לעורר התפרצות של מידות רעות ואבדן שליטה (במצב כזה אי אפשר לצוות על פגיעה באותה גויה שהוא מתאווה לה). מתוך היכרות עם טבע האדם, במקום לאסור עליו את הדבר באיסור חמור, התירה התורה לאדם להכניס גויה זו לביתו, אך יחד עם זאת הכינה עבורו רפואה על ידי סדר מצוות מיוחד: על השבויה להסיר מעליה חזות נכרית כדי להזכיר לאיש את ההבחנה בין טמא לטהור, כמו כן עליה לשבת בביתו חודש ימים, כדי לתת ליצרו הפרוע זמן בו יוכל להצטנן ולשוב למקורו הטהור. בגמר החודש, מותר ללוחם לשאת את השבויה לאישה רק אם תסכים להתגייר  כל עוד לא התגיירה היא נשארת במעמדה במשך שנים עשר חודש, ובהם אין לפגוע בה אף שהיא עודנה דבקה בעבודה זרה. לאחר מכן, היא נדרשת לקבל את שבע מצוות בני נח ויש לשחררה. לא נוכל לגמרי לעצור בעד החייל, אבל נסייג ונסייג במה שאפשר, רק אשה אחת, ורק פעם אחת, ואם אחר כך הוא אינו מעוניין בה אז "לא תתעמר בה תחת אשר עניתה" (דברים כא, יא). זמן מלחמה הוא זמן של פיקוח נפש ובזמן כזה התירה התורה דברים שעלולים לפגוע ברוח הלחימה של הלוחמים. במקרים מסוימים התורה מתירה לאכול אפילו בשר חזיר בשעת מלחמה (חולין יז ע"א). ואם עדיין יקשה בעינינו, כיצד יתכן היתר מצד התורה לעירוב יסודות נכריים בבנין ישראל, ובלשונו של בעל "אור החיים" הקדוש (דברים כא, יא): "למה יצווה ה' כדברים האלה לטמא אדם עצמו בבת אל נכר, ובפרט בעת מעשה הנס (בשעת מלחמה) במקום שצריך להוסיף טהרה ודביקות בה', יתיר לעשות מעשה כיעור השנאוי אצלו יתברך?!". משיב על כך "אור החיים" הקדוש, כי יודע נסתרות ובעל נפלאות מגלגל בדרכיו הנעלמות את גאולת ניצוצות האורה הקדושים המסתתרים לעתים גם באומות העולם, ועל כן כל פרשת החשק אשר חשק איש ישראל בבת נכר - אם אמנם עמד בכל המבחנים שהעמידה בפניו התורה - יצאה מאתו יתברך, והוא האומר לדבק טוב ומחסן את ישראל מפני כל נזקק העלול לבוא מחמתו. נאמנה
שאלה: אתרוגי אוצר בית דין - המשך: האם דברי הרב,זה גם כאשר בדוכן יש אתרוגים של כמה סוגי הידורים,ולכל הידור או כשר רגיל,יש מחיר שונה?? השאלה נשאלה בהמשך לשאלה "סחורה באתרוגים אוצר בית דין"
תשובה: מי שמוכר אתרוגי אוצר בית דין אמור לקבל הנחיות מבית הדין על צורת המכירה, סגור או תפזורת וטווח המחירים, כך שהוא יקבל בסופו של דבר שכר שמקביל לשכר עבודה על שעות המכירה. אם אתה מתרשם שהוא מנסה להרוויח ככל יכולתו בלי כללים - אין לקנות.
שאלה: קמח מנופה שהיה מחוץ למקרר: קנינו קמח 70 מלא ללא צורך בניפוי, שהיה בקירור. כשהגענו הביתה שכחנו אותו כל הלילה מחוץ למקרר, ורק למחרת בבוקר הכנסנו אותו למקפיא. האם עדיין ניתן להשתמש בקמח ללא ניפוי?
תשובה: וברכת ד' אם הטמפרטורה בחוץ הייתה פחות מ 16 מעלות, אין כל חשש. בברכת התורה והארץ הרב יהודה הלוי עמיחי מכון התורה והארץ
שאלה: קדיש על דודה של אשתי: דודה של אישתי - אישה ערירית ללא ילדים, נפטרה ל"ע. יש לה שני אחים מבוגרים שספק אם יאמרו קדיש, האם אני יכול לומר עליה קדיש והאם גיסי שהוא האחיין יכול לומר עליה קדיש?
תשובה: מותר וגם מצוה לומר קדיש על דודת אשתך אבל צריך לקבל את הסכמת הוריך. וכמובן הם הדברים גם לגבי גיסך.
שאלה: אתרוגים בקופסאות סגורות שנפתחו: האם מותר לחלק אתרוגי אוצר בי"ד בקופסאות פתוחות?
תשובה: בשנת שמיטה לא מוכרים אתרוגים אלא מחלקים אותם לכן דירגו אותם לדרגות שונות לפי ניקניונם הבדלי המחירים תלוי בניקיון המעיד על השקעה רבה יותר בגידול וכן אם הושקעו חומרים ועבודה רבה יותר בפטמים פתיחת הקופסאות סותרת את כל הרעיון של חלוקה כל אחד יעדיף אתרוג יפה יותר וישאיר את האחרים לבאים אחריו אין לדעת מה יעשו המחלקים הקופסאות הפתוחות מהוות פתח לתקלות ומאבדות את אמינות החלוקה דרך אוצר בי"ד
שאלה: אתרוגי שביעית בתפזורת:. האם מותר לקנות אתרוגי אוצר בית דין בתפזורת כאשר מחיר כל האתרוגים אחיד ( מחיר כל אתרוג הוא 50 ש"ח ) ב וחג שמח!
תשובה: אם זה המחיר שנקבע ע"י ביה"ד ומדובר באדם אמין שלא ערב אתרוגים אחרים - מותר
שאלה: ברית מילה בבית כנסת: האם אפשר לערוך ברית מילה בבית הכנסת רק בסמוך לתפילה או שאפשר בכל שעות היום?
תשובה: מותר תמיד
שאלה: נאמנות לכהונה כשמרוויח את פדיון הבן: הרב כתב שמקבלין אותו לכהן כיון דלא נהנה מזה, אבל יש את פדיון הבן? השאלה נשאלה בהמשך לשאלה אישית
תשובה: : שאלת שאלה טובה, ושאלו זאת גדולי הפוסקים. (ברכי יוסף, ישועות יעקב, אבני מילואים, חת"ס.) יש אחרונים שנשארו בצ"ע (הבאר היטב ואבני מילואים) יש שכתבו לתרץ (שאילת יעב"ץ א קנה, חזו"א אה"ע ג ד"ה ויש) שכיוון שהמנהג שהנותן לכהן נותן במתנה ע"מ להחזיר אין כאן הנאה ממונית ואין חשש שישקר. החת"ס (קובץ סי' ס) פדיון הבן אינו שכיח ובד"כ מכבדים קרוב משפחה כך שהם יודעים שהוא כהן ואין חשש שיבוא אדם מהשוק וישקר מחמת זה. ערוגות הבשם כותב כדברי החת"ס ומוסיף שאם נולד לך בן בכור ואתה מחפש כהן ובא אחד וטוען שהוא כהן אין להאמין לו כיוון שבמצב זה יש לחשוש שאומר זאת בגלל הממון. ויש שכתבו שכיוון שאין לנו כהנים מיוחסים אין ברירה אלא להאמין למי שאומר שהוא כהן. וקולא זו מבוססת ע"ז שמדאוריתא אדם נאמן להגיד על עצמו שהוא כהן (ערוך השולחן סעיף ה) אלא שח עשו מעלות ביוחסין. הרב משה מאיר אבינר
שאלה: יש עוד הזדמנות לקבל שנה טובה ושמחה?: האם יש עוד הזדמנות לקבל שנה טובה ומתוקה? האם גם כשאני חושבת באיזו שעה קדושה(כמו נעילה) שאני רוצה להיות טובה יותר ולעשות יותר את רצונו של הקב"ה זה עוזר לי לקבל שנה טובה ושמחה? הרב, ישר אחרי יום כיפור היו לי כמה ניסיונות לא קלים. מה זה אומר? למה זה קשור?ליום כיפור הזה או ליום כיפור שעבר? הרב,איך משנים את המזל במשך השנה גם אם ח"ו נחתמה לי שנה של קשיים וניסיונות קשים??
תשובה: לך. צר לי לשמוע שאת עוברת נסיונות לא קלים. אנו כולנו מאוד מאוד רוצים, מתפללים ומייחלים לחיים טובים, שלא תביאנו לא לידי נסיון ולא לידי בזיון. זכינו שעברנו תהליך גדול וחשוב ביום הכיפורים, תהליך של התעלות ושל התקדמות. מה שאדם זוכה להתעלות ביום הכיפורים זו זכות עצומה שלעולם לא יאבד אותה. אמנם לא תמיד אנו יודעים את ההשפעה הישירה של הדברים. אך אנו מאמינים שה' יתברך יתן לנו המון טוב על מה שעשינו, על מה שהשתדלנו. חכמנו זכרונם לברכה לימדו אותנו שכל התמודדות מובילה את האדם להגיע לדרגה גבוהה יותר, להתעלות עצומה. אך יחד עם זאת אנו מתפללים שנזכה לאותה ההתמרוממות גם בלי לעבור נסיונות, אך לא תמיד הדבר אפשרי. לפעמים רק על ידי דרך מורכבת יותר אנו זוכים להוציא מעצמנו את הכל, את היכולות הגבוהות שלנו, את האוצרות הפנימיים הגנוזים בנו. בעבר היה בעם ישראל נביא, והנביא היה יכול לומר לאדם מה המשמעות של מה שהוא עובר, ומה הוא צריך ללמוד מהדברים, אך לצערנו הרב אין לנו היום נביא, ואנו משתדלים, אנו מגייסים את הכל הכוחות להיות יותר טובים ויותר שלמים, אך אין לנו אפשרות לדעת את הפתרונות של כל האירועים שאנו עוברים. חשוב בהתמודדויות האלו להתחזק בבטחון בה', לזכור שה' יתברך אוהב אותנו אהבה עצומה והוא יתברך לא מביא עלינו נסיון שאנו לא מסוגלים להתמודד איתו. מתוך האהבה הגדולה שה' יתברך אוהבת אותנו הוא נותן לנו גם אחרי יום כיפור עוד אפשרויות לשפר, עוד אפשרויות לתקן, עד שמיני עצרת, עד שמחת תורה עוד אפשר. נצלי את ההזדמנויות הנפלאות שה' נותן לנו ותזכי להתעלות עצומה. אשמח לעזור עוד בכל מה שאוכל הרב יצחק גרינבלט.
שאלה: קימה בפני הרב למי שלומד: האם יש היתר ללומדי תורה? אם אני לומד בישיבה וראש הישיבה נכנס ויוצא מה הדין לעמוד כל פעם? השאלה נשאלה בהמשך לשאלה "קימה מפני חכם"
תשובה: לשואל, גם מי שלומד תורה צריך לקום מפני רבו (שו"ע יו"ד סי' רמד סי"א). אין צורך לקום יותר מפעמיים ביום, אם אלה שבסביבתך יודעים שכבר קמת בפני הרב (רמ"א סי' רמב סט"ז). הרחבה: הקולא שלא לעמוד יותר מפעמיים ביום בפני אותו חכם מבוססת על מימרת רבי ינאי בקידושין לג ע"א-ע"ב: "אין תלמיד חכם רשאי לעמוד מפני רבו אלא שחרית וערבית, כדי שלא יהיה כבודו מרובה מכבוד שמים", וכך פסקו רוב הראשונים וכן הרמ"א הנ"ל. אלא שהתוספות על אתר מסייגים זאת, שמדובר כאשר הנמצאים בסביבה יודעים שכבר קמת בפניו. והמרדכי (סי' תצט) הגביל את ההיתר רק למי שעוסק בתורה, שהוא שפטור (או גם אסור, עיין במרדכי שם) מלעמוד יותר מפעמיים, כשם שאינו מפסיק מתלמודו אלא לקריאת שמע פעמיים. הרי"ף השמיט את מימרת רבי ינאי, והרא"ש (קידושין פ"א סי' נו) הסביר טעמו, שלדעתו מימרת רבי אלעזר המובאת בהמשך הסוגיה שם: "כל תלמיד חכם שאין עומד מפני רבו נקרא רשע ואינו מאריך ימים" חולקת על מימרת רבי ינאי. דברי הרא"ש צריכים עיון לענ"ד מהירושלמי בביכורים (פ"ג ה"ג): "עד כמה אדם צריך לעמוד מפני זקן? שמעון בר בא בשם רבי יוחנן: פעמיים ביום. רבי לעזר אומר: פעם אחת ביום". הרי לנו שר' אלעזר עצמו היקל בדין זה יותר מר' ינאי ור' יוחנן! (אגב, מסתימת הירושלמי "אדם" משמע שאין זה דין מיוחד במי שעוסק בתורה, אך יש לומר שהירושלמי עוסק בשאלה האם יש חיוב, ואילו הבבלי ע"פ המרדכי אף אוסר לעוסק בתורה לבטל מתורתו ולעמוד יותר מדי). והר"ן על הרי"ף (קידושין יד,א) הביא את מימרת ר' ינאי למרות השמטתה ברי"ף. הרמ"א, כאמור, פסק כר' ינאי. ואמנם הש"ך (רמב, לו) ציין לדעת הרא"ש החולקת, אך לא הכריע בזה, ולעומתו בערוך השולחן (שם, סעיף מה) נקט בפשטות כדברי הרמ"א. לפיכך לענ"ד יש לסמוך למעשה על השיטה המקילה בעניין זה.
שאלה: סוכה מתחת למסתור כביסה: האם מותר לבנות סוכה שחלקה הקטן, מצוי מתחת למסתור כביסה? הכוונה במסתור כביסה הוא למבנה שבו עוברים חוטי הכביסה, שהוא ללא תחתית, אלא שמסתיר את הכביסה מהרחוב בחזית הבניין. והאם האיזור מתחת למסתור הכביסה נחשב לכשר? והאם משנה אם תלויה על החוטים כביסה או לא? ושנה טובה
תשובה: מותר לבנות את הסוכה כך שחלקה תחת המסתור. אפשר גם לשבת בחלק שמתחת המסתור, ואפילו אם תלויה שם כביסה. אם הכביסה צפופה מאד, או שהיא פרוסה על גבי החוטים (ולא תלויה בצורה אנכית), ייתכן מצב שאין לשבת תחתיה, אולם גם באופן זה שאר הסוכה כשרה. הרחבה: כאשר מעל הסוכה ישנו חפץ שפסול לסיכוך, אסור לשבת במקום זה, אם ברוחבו של החפץ יש ארבעה טפחים (הדעה המקובלת: 32 סנטימטר), ויש מחמירים בשלושה טפחים (24 סנטימטר). מן הסתם דפנות המסתור אינן מגיעות לעובי כזה, ולפיכך מותר לשבת בסוכה תחתן. (הכוונה היא לעוביין של דפנות המסתור עצמן, לא כולל הרווח שבינן לבין הבית. כמו כן, אין מודדים את גובהן של דפנות המסתור באופן אנכי, אלא רק את עוביין בצורה אופקית). כך גם לגבי חוטי הכביסה, כמובן הם דקים ואינם בהם עובי כזה. גם כאשר תלויה עליהם כביסה, הרי היא תלויה כלפי מטה, והעובי של כל בגד הוא דק. יש שחששו שמא אומרים "לבוד" בין החוטים וכך נוצר כביכול שטח רחב של סכך פסול, אולם הדעה העיקרית היא שאין לחשוש לכך, מנימוקים שונים. אולם אם הכביסה מונחת על גבי החוטים בשכיבה ולא תלויה כלפי מטה, הרי אם הרוחב שלה הוא ארבעה טפחים אין לשבת תחתיה. כמו כן, אם הכביסה תלויה באופן צפוף מאד, שהבגדים נוגעים זה בזה, הרי הם מצטרפים יחד, ואם יגיעו ביחד לשיעור של ארבעה טפחים אין לשבת תחתיהם. אך גם במצב כזה שאין לשבת תחת המסתור, שאר הסוכה כשרה. שכן המסתור נמצא בצד הסוכה (ולא באמצעה), וסכך פסול פוסל מן הצד רק בארבע אמות (המקובל: 192 סנטימטר). מקורות: שולחן ערוך תרל"ב, א, ומשנה ברורה שם ס"ק ג. משנה ברורה תרכ"ו, יז, ושער הציון כג. משנה ברורה תרל"ב, כ. מנחת שלמה ח"א סימן צ"א אות יט. ילקוט יוסף קיצוש"ע, תרכ"ט, לד. פסקי תשובות תרכ"ו, ח. משנה ברורה תרכ"ז, טו.
שאלה: לק ג ל בשבת: אישתי קוסמטיקאית. קניתי לה לק ג ל מיוחד שמחליף צבעים לפי טמפרטורה. כמו שינוי חום גוף. לחץ דם שונה. או מים חמים קרים. (לא חושב שיש כזה עדיין בארץ). על הלק ג ל הזה היא מרחה חומר מיוחד מעין סגירה,כיסוי. top coat השאלה אם יש בעיה בשבת בעניין? מכיוון שהלק נשאר מעל שלושה שבועות על האצבעות.
תשובה: מכיון שיש צבע בסיסי יש בכך משום צובע ועוד יתכן שיש כאן גם ממרח
שאלה: אתרוג בשותפות: האם אתרוג הנקנה ע"י שותפים ניתן לצאת בו ידי חובת "לכם" ביום הראשון של סוכות וכן בשאר הימים? ישר כח תזכו למצוות וחג שמח
תשובה: ב"ה שלו-ם וברכה מהציווי בתורה:" ולקחתם לכם ביום הראשון פרי עץ הדר."(ויקרא כ"ג, מ') למדו ח מהמילה "לכם" שביום הראשון לא יוצאים ידי חובה בשאול אלא כל אחד צריך שיהיה לו ארבעה מינים שלו. כאשר הקניה נעשית בשותפות אין לכל אחד בעלות שלמה לכן כל השותפים צריכים לומר שכל אחד נותן את חלקו במתנה על מנת להחזיר לחברו בזמן שחברו נוטל את ארבעת המינים כך שבזמן הנטילה יש לכל נוטל בעלות שלמה על ארבעת המינים(שולחן ערוך אורח חיים תרנ"ח, ז'-ט', משנה ברורה מ'). בשאר הימים מותר ליטול שאול לכן אין בעיה. בברכת חג שמח הרב חגי בר גיורא
שאלה: התארחות בסוכה בשנת אבל: הרב אימי נמצאת בשנת אבל על סבתי בתום השלושים יום. ברצוני לשאול האם מותר להתארח בחג הסוכות אצל חברים?
תשובה: אימך אבלה,(ולא אתה) מותר לאבל להתארח בשבתות וחגים, או לחילופין להזמין אורחים בשבתות וחגים.
שאלה: יחוד למשודכים כאשר החתן ישן בסוכה: הרב אני מאורס ומתחתן בעוד שבועיים בע"ה. יום ראשון של סוכות אהיה בביתה של ארוסתי. אנו מקפידים שלא לישון באותו בית אולם רציתי לשאול האם יש מקום להקל בחג הסוכות כאשר אני ישן בסוכה?
תשובה: ב"ה שלו-ם וברכה אפשר להקל כאשר הסוכה בחצר ולא כאשר היא במרפסת. מזל טוב חג שמח הרב חגי בר גיורא
שאלה: אותיות התורה שנמסרו למשה מסיני: האם האותיות שנמסרו למשה מסיני הם האותיות שיש בידנו היום בספר התורה
תשובה: לשואל לפי ח האותיות שנמסרו למשה בסיני הן האותיות שבידינו (ראה סנהדרין כא ע"ב), והאריכו אנשי המחקר בסוגיה זו (ראה תורה שלמה לרב מנחם מנדל כשר חלק כט). נאמנה
שאלה: כתיבת דברי תורה: אני מאוד אוהב לכתוב סיכומי שיעורים או דברים שלימוד, האם אני יכול לעשות זאת בחול המועד (יש לציין שהדבר הזה מאוד משמח אותי)?
תשובה: אם לא תוכל לעשות זאת לאחר החג, כי תשכח וכד - מותר. חג שמח הרב יאיר וסרטיל
שאלה: גילוח לפני סוכות: בחודש אב נפטרה אימי ומאז עבר קרוב לחודשיים שבהם לא התגלחתי וגידלתי זקן. נאמר לי כי אם אינני מוריד את הזקן לפני סוכות עלי להישאר עם אותו זקן למשך שנה שלמה. האם הדבר נכון? אודה לתשובתך.
תשובה: לא נכון, תתגלח מיד לאחר שמחת תורה. לאחר שיגערו בך.
שאלה: מכונת גילוח כשרה : ו לרב, נכנסתי לאתר של צומת וקראתי בעיון את הפירסום האחרון שלהם, ואכן הם מציינים כי עלו ספקות לגבי עומק הגילוח של מכונות הגילוח המשוכללות בנות ימינו וכי הם ערכו ניסוי עם מצלמה משוכללת ונמצא כי אכן יש ספק והם מציינים כי הספק של ההשחתה נכון לגבי כל מכונות הגילוח. לכן חיפשתי מידע נוסף ואז הגעתי אל המכונה קייטק שצויין כי היא היחידה נבדקה לחומרה על כל סוגי העור ונמצא כי היא כשרה למהדרין באישור בית הדין של הרב מרדכי גרוס ע"פ כל הסייגים המחמירים של ההלכה, מפה נוצר אצלי הספק ולכן פניתי בשאלה. לפני כחצי שנה פורסם כי יש מכונת גילוח כשרה באישור בית הדין לעינייני גילוח כהלכה בראשות כב הרב מרדכי גרוס שליט"א, עד למועד הפרסום אני השתמשתי במכונת גילוח פיליפס, וכשפניתי לבית הדין כדי לברר האם עדין ניתן להשתמש במכונת הגילוח פיליפס בהכשר צומת, הובהר לי כי כל עוד לא היתה מכונה שנבדקה לחומרה ע"פ כל הסייגים המחמירים של ההלכה, השימוש בפיליפס הותר לדגמים הישנים שלא גילחו עמוק, אך מכונות הגילוח בנות ימינו משוכללות ומשופרות ולכן מגלחות חלק מאוד וכנראה משחיתות את הפיאה. הובהר לי שמיום שקיימת מכונה כשרה למהדרין הרי שהשימוש בפיליפס אינו מותר בגלל הספק הגדול של השחתת הפיאה. מבקש לקבל חוות דעת נוספת. שנה וחתימה טובה חג שמח
תשובה: ב"ה שלו-ם וברכה בחלק מהמכונות כאשר לא לוחצים את המכונה על העור לא קיימת הבעיה. הרב חגי בר גיורא
שאלה: ביצה שלא בושלה: האם מותר להניח בסיר ביצים על פלטה בשבת ללא מים ולחמם אותם למוחורת אני שכחתי לשים ביצים לבוקר של שבת ונזכרתי מיד לאחר כניסת השבת שאלתי אם אני עוברת על איסור בישול היות והביצים מתבשלים ע י האדים אשמח לקבל תשובה השאלה נשאלה בהמשך לשאלה "לשים עוף או ג חנון שלא מבושלים על הפלטה"
תשובה: אם הביצים אינן מבושלות אסור להניחם על הפלטה בכל צורה שהיא. אם הביצים כבר בושלו ביום שישי מותר להניחם על הפלטה בשבת, באותו האופן שבו מניחים על הפלטה מאכלים יבשים מבושלים, כמו שניצלים או אורז.
שאלה: חזרה בתשובה: כמו שסיפרתי לך כבוד הרב, אני חוזרת בתשובה או יותר נכון מנסה. אחרי שנתת לי את הטיפים שלי, בעצם עצם עובדה זו שענית לי על שאלתי זרחתי מרוב אושר וכשהבנתי שאת קלטת את מה שאני מרגישה. עכשיו העניין קצת דומה אבל יותר קשה בישבילי. העניין הוא שהמשפחה שלי חילוניה מסורתית אפשר לומר. וזה מה שמקשה עלי. אני מתכננת לקום בבוקר מוקדם, וחמש דקות אחרי שהחלטתי שאני הולכת לישון מוקדם אתה רואה אותי קוראת ספר עד השעות הקטנות של הלילה ולפעמים זה גם כשיש בית ספר למחרת. ועוד שאלה: תכננתי ללכת לבית כנסת בערב יום כיפור ולא, לא הצלחתי לקיים את מה שאני אמרתי. מה שמאפיין אותי זה "שאני מדברת הרבה אבל לא מבצעת" וזה ממש מפריע לי. על ההקשבה! השאלה נשאלה בהמשך לשאלה "חזרה בתשובה"
תשובה: לך. ראשית על התגובה, מאוד שמחתי שמכתבי עזר לך במשהו. כל כך חשוב לנו לעזור, כל כך אנו רוצים ולא תמיד מצליחים. שאלותיך שונות הפעם, שונות ממה שהיה, אבל קשורות מאוד. פעמים שההתנגדות למי שרוצה לחזור בתשובה נובעת מכך שהסביבה קולטת את החוזר בתשובה כמישהו לא רציני, שהרי בדברים שהוא רוצה הוא לא מתמיד, לא מצליח, ולכן הדבר גורם לחוסר כיבוד ולחוסר רצון לבוא לקראת. אבל אסור להתייאש, חייבים לדעת שאנו יכולים, ושה' יעזור לנו. היום אחד מהדברים שאנו מתמודדים איתם המון זה קושי בלעשות מה שאנו רוצים, מה שאנו מאמינים. הדבר קשור לקושי שלנו לגייס את הכוחות לעשות את מה שאנו רוצים ואת מה שאנו מאמינים בו. זהו קושי לממש, קושי לגייס את הכוחות נובע מחוסר פיתוח כוחות הנפש שלנו. היום מאוד מצוי אימון אישי, אימון שנותן לנו כוחות להוציא לפועל את מה שאנו רוצים ושאופים אליו. כמו אדם שצריך לחזק את השרירים בגוף שלו, כך גם אדם לפעמים צריך לחזק את השרירים בנפש שלו, את כוחות הנפש, את הגבורה הנפשית לעשות מה שהאדם מחליט. זו עבודה שיש לה היום המון כלים מאוד טובים וכדאי לגייס אותם. חשוב מאוד לדעת שהקושי שלנו לממש את הדברים לא נובע מאי אמונה בדברים או מדברים שאנו לא טובים, אלא מצורך להתקדם, להיבנות ולהתפתח. איך עושים אימון אישי? איך בונים את הכוחות? לדברים שלך אני מאוד ממליץ על מכללת כוונה שהם מעולים בתחום הזה. תוכלי לשמוע שיעורים שלהם באתר שלהם ובשיעורים של מתי וקסלר שממש עובד עם אנשים בתחום הזה. קחי ממנו דרכים והשקיעי בדברים ותגלי הצלחות מאוד יפות. אמנים חשוב לדעת שהקושי שאת מתארת זו משימה שה' יתברך נתן לנו לכל החיים, זו עבודה שתמיד צריך לעבוד עם עצמנו וחשוב לראות את מה שכן מצליחים ולשמוח בכך ולא להישבר אם לא מצליחים. היי חזקה, ואשמח לעזור עוד בכל מה שאוכל. בברכת הצלחה רבה הרב יצחק גרינבלט.
שאלה: עבודה בחול המועד: האם מותר לפסכילוג לעבוד בחוה"מ ומדוע? האם מותר לפרסם מוצר למכירה באייביי בחוה"מ ומדוע?? וחג שמח השאלה נשאלה בהמשך לשאלה "עבודה במחשב בחול המועד"
תשובה: לא ראוי לעבוד כרגיל בחול המועד גם אם העבודה עצמה מותרת כגון פסיכולוג מורה לנהיגה,עו"ד איש מחשבים וכדו'
שאלה: קיצור תולדות האנושות: ישנו ספר פופולרי מאד בימים אלו, שכתב פרופ יובל נח הררי - קיצור תולדות האנושות. הספר בין השאר מדבר על מיני אדם שונים שחיו לפני אלפי שנים, לדוגמא, "לפני מאה אלף שנים חיו בכדור הארץ לפחות שישה מינים שונים של אדם". הכל מגובה בעובדות מדעיות - עצמות, ציורי קיר וכו. כיצד יש להתייחס לכך מבחינה אמונית?
תשובה: כיון שאין שום עדות מוסמכת בודאי שאי אפשר להביא את זה בחשבון. ובמיוחד אם הוא לא מזכיר שבורא עולם ברא את הכל אז בוודאי שהספר בנוי על שקר ואין להכניס אותו לבית.
שאלה: ציור לשם הנאה בחול המועד: רציתי לדעת האם מותר לי לצייר לצורך הנאה אישית בחוה"מ? יש לציין ששמחת החג שלי נפגמת מאוד בלי ציור, שהוא תחביב מרכזי שלי. אני מתפרנס מהציור בימי חול, ולכן ייתכן וזה נקרא מלאכת אומן. אם אסור, למה בעצם זה שונה מנגינה- המותרת בחול המועד? והאם יש הבדל בין ציור ביד על דף לבין ציור במחשב בעזרת לוח גרפי, שייתכן שדומה להקלדה במחשב כציור שאינו מתקיים באמת. אשמח מאוד לתשובה מפורטת, עם תשובה החלטית. ו
תשובה: מועדים לשמחה! אחד ההיתרים לעשיית מלאכה בחול המועד הוא "צורך המועד", דהיינו כאשר הדבר נעשה לצורך החג עצמו. בכלל זה הותרו לא רק פעולות שנועדו לתועלת פיזית (כגון הכנת צרכי החג), אלא גם פעולות שנועדו לשם עונג והנאה בחג, כגון טיול וכדומה (עיין שולחן ערוך תקל"ו, א). זו היא הסיבה שמחמתה מותר למשל לנסוע ברכב לטיול בחול המועד, למרות שהנסיעה ברכב היא מלאכה האסורה בשבת ויום טוב. יחד עם זה, ישנו בדין זה סייג, שהדבר מותר רק אם המלאכה נעשית באופן של "מעשה הדיוט" ולא "מעשה אומן", דהיינו שהמלאכה אינה נעשית באופן מקצועי הדורש מומחיות (שולחן ערוך תקמ"א, ה). על פי זה עולה, שסתם אדם שאינו מומחה בציור מותר לו לצייר לצורך הנאה, בעוד שאדם מומחה, כפי שאתה מתאר שאתה צייר מקצועי, אסור לו לצייר, גם אם כוונתו כעת אינה לצורך פרנסתו אלא לשם עצם ההנאה מן הציור. אולם אם תעשה את הציור באופן בלתי מקצועי, כך שהדבר יהיה ניכר במראה הציור שלא יהיה ברמה של ציור מקצועי, הדבר מותר, ובתנאי שאכן המטרה היא לשם הנאה בלבד ולא למכירה (עיין בשולחן ערוך שם, ובמשנה ברורה ט"ז). כל זאת לגבי ציור של תמונה פיזית. אם מדובר בציור במחשב, מסתבר שאפשר להתיר זאת גם באופן אומנותי, כיוון שלא נוצר כאן ציור ממשי, אלא רק הדמייה אלקטרונית של ציור. (עיין הגהת הרמ"א בשולחן ערוך תקמ"ה, ז, ושמירת שבת כהלכתה ס"ו, נה. לגבי דבריו שם בהערה רי"א, שאין לשמור את הנתונים - מסתבר שהחשש למלאכת "בונה" שייך רק לגבי דיסקטים כפי שהיה מקובל בעבר, ואילו בשמירה על הדיסק הקשיח של המחשב אין שייכת מלאכה זו. ועיין פסקי תשובות תקמ"ה, אות ב' וט"ז.) לגבי השאלה מה ההבדל בין ציור לנגינה? - אכן יש פוסקים בודדים שאסרו נגינה בחול המועד, אולם רבים מן הפוסקים התירו, וכך מקובל כידוע, לנגן בחול המועד ללא הגבלה. הנימוק המרכזי להבדל הוא שהציור הוא מלאכה מצד עצמו, ולכן באופן עקרוני הוא אסור בחול המועד מלבד באותם גדרים שהותרו, בעוד שהנגינה אסורה בשבת ויום טוב רק מגזירת חכמים, ולא מצינו שגזרו גזירה זו גם בחול המועד (עיין למשל שו"ת יביע אומר חלק ד', או"ח סימן מ"ו).